1.pielikums

Cenu aptaujas “Talsu novada bezpiederīgo mirušo apbedīšanas pakalpojuma

sniegšana un kapavietu labiekārtošana” ID Nr. TNPz 2022/20

**TEHNISKĀS SPECIFIKĀCIJAS**

“Talsu novada bezpiederīgo mirušo apbedīšanas pakalpojuma sniegšana un kapavietu labiekārtošana”

Pakalpojuma mērķis – nodrošināt Talsu novada administratīvajā teritorijā par bezpiederīgajiem atzīto mirušo un nezināmo personu, kremāciju, kā arī apbedīšanu. Talsu novada pašvaldība sadarbība ar Talsu novada Sociālo dienestu veic bezpiederīgo apbedīšanu pamatojoties uz Talsu novada domes 2016. gada 29. septembra saistošajiem noteikumiem Nr. 19 “Talsu novada kapsētu darbības un uzturēšanas noteikumi” 33. punktu veic bezpiederīgo apbedīšanu Eglaines, Pūckalna kapos un Maķu kapos. Bezpiederīgo apbedīšanu Rojas pagastā veic Melnsila, Kaltenes un Valgalciema kapos, Dundagas pagastā - Āžu kapos un Mērsraga pagastā Meža kapos.

Pretendentam no 2022. gada 1. aprīlim līdz 2023. gada 31. martam, pēc informācijas saņemšanas no Pasūtītāja, ir jāveic šādas norādītās darbības:

Pasūtītāja minimālās prasības:

1. Personu apbedīšanu nodrošināt, ievērojot Ministru kabineta 2010. gada 29. jūnija noteikumos Nr. 600 “Kremācijas noteikumi”, Ministru kabineta 2007. gada 27. marta noteikumos Nr. 215 “Kārtība, kādā veicama smadzeņu un bioloģiskās nāves fakta konstatēšana un miruša cilvēka nodošana apbedīšanai”, Talsu novada domes 2016. gada 29. septembra saistošie noteikumi Nr. 19 “Talsu novada kapsētu darbības un uzturēšanas noteikumi” un citos normatīvajos aktos noteiktās prasības.
2. Pakalpojumu sniegt saskaņā ar Pasūtītāja informāciju/pieprasījumu par bezpiederīgo mirušo apbedīšanas pakalpojuma sniegšanu un kapavietu labiekārtošana.
3. Nodrošināt specializētā transporta pakalpojumus, kuri saistīti ar mirušā transportēšanu.
4. Nodrošināt mirušā uzglabāšana morgā.
5. Ja normatīvajos aktos noteiktajā kārtībā:
   1. ir atļauta mirušās personas kremācija, pakalpojuma sniedzējam nodrošināt šādus pakalpojumus:
      1. nelaiķa transportēšana (aizvešana, nešana);
      2. nelaiķa apmazgāšana, apģērbšana, iezārkošana;
      3. kremācijas zārks;
      4. kremācija;
      5. kapsulu ar mirušo pelniem glabāšana līdz apbedīšanai;
      6. kapsulu ar mirušo pelniem apbedīšanu Eglaines, Pūckalna kapos vai Maķu kapos, Rojas pagastā - Melnsila, Kaltenes un Valgalciema kapos, Dundagas pagastā - Āžu kapos, kur pakalpojuma sniedzējam jānodrošina kapavietas planēšana un nolīdzināšana;
      7. mirušās personas datu uzskaite un saglabāšana atbilstoši normatīvo aktu prasībām;
      8. akmens plāksnes ar mirušo personu datiem (vārds, uzvārds, dz. laiks *dd.mm.gggg.,* miršanas laiks *dd.mm.gggg.)* uzstādīšana, plāksnes izmērs, platums 50 cm, augstums 60 cm,- paredzot, ka vienā plāksnē iegravēti piecu mirušo personu dati viens zem otra. Piemiņas vietā nepieciešams ievest melnzemi un iesēt zālienu, attiecīgās piemiņas plāksnes uzstādāmas vienā līmenī ar zemi, lai atvieglotu attiecīgās teritorijas kopšanu.
      9. Kremēta bezpiederīgā mirušā pelni glabājas pie pakalpojuma sniedzēja, kas saskaņā ar līgumu veic bezpiederīgo mirušo kremēšanu. Vienā kapavietā apbedī no 1 līdz 6 kapsulas ar bezpiederīgo mirušo pelniem. Apglabāšana iepriekš jāsaskaņo ar kapsētas pārzini.
   2. Ja normatīvajos aktos noteiktajā kārtībā nav atļauta mirušās personas kremācija, pakalpojuma sniedzējam veikt mirušā apbedīšana zārkā Eglaines, Pūckalna kapos vai Maķu kapos, Rojas pagastā - Melnsila, Kaltenes un Valgalciema kapos, Dundagas pagastā - Āžu kapos nodrošinot:
      1. nelaiķa apmazgāšanu, apģērbšanu, iezārkošanu;
      2. zārka aprīkošanu ar piederumiem (mirušā gultiņa, spilvens, palags);
      3. nelaiķa (zārka) transportēšanu (aizvešanu, nešanu līdz kapa vietai ), nolaišanu kapā;
      4. kapa rakšanu un aizbēršanu un kapa kopiņas izveidošana;
      5. akmens plāksnes ar mirušās personas datiem (vārds, uzvārds, dz. laiks dd.mm.gggg., miršanas laiks dd.mm.gggg.) vai numuru uzstādīšanu, plāksnes izmērs, platums 30 cm, augstums 20 cm. Piemiņas vietā nepieciešams ievest melnzemi un iesēt zālienu, attiecīgās piemiņas plāksnes uzstādāmas vienā līmenī ar zemi, lai atvieglotu attiecīgās teritorijas kopšanu.